Ol studen long Santo i kasem help
New Zealand i kivim VT231 million blong bildim bak tri skul blong ol skul pikinini long Santo we i damej long Saeklon Harold long 2020.
Long saening long wik ia, New Zealand Commissioner long Vanuatu, Jonathan Schwass, i talem se bae hemi kivim extra VT84 million blong help impruvum save blong ol pikinini.
Olgeta skul ia, hemi Sarakata , Santo East mo Fanafo Primary skul.
Ol ruf blong ol klasrum ia, saeklon Harold i bin damejem mo kasem naoia ol pikinini oli stap skul nomo andanit long ol tapolen.
Harold i bin damejem gud fulap skul long Not long manis April las yia, mo Ministry blong Education mo Training i apreciatem financiol help we New Zealand i mekem blong helpem ol pikinini i stadi long wan gud environmen.
Long saening, New Zealand High Commissioner, Jonathan Schwass, i talem se New Zealand i hapi blong sapotem Vanuatu wetem education level blong hem.
Hemi talem se namba tu projek blong e-learning blong science, mani ia bai i helpem ol studen mo ol tija blong kam konfiten long sabjek ia science.
Minista blong Education mo Training, Honoroble Samson Samsen nao i saenem agrimen blong wok i save stat long trifala skul ia.
tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn